ManóEst Fűzy Gáborral
2025-06-27 18:00 - 20:00 UTC
2025. június 27-én találkozzunk Szigetszentmiklóson a Manó Kávézóban!

Közérdekű közlemény!
2025-08-09 18:00 - 20:00
FIGYELEM! FIGYELEM
Közérdekű közlemény!
Megváltozott az augusztus 9-ei fellépésem helyszíne!
Szigetszentmiklóson a Manó Kávézóban várlak majd titeket 18 órától!
Gyertek be, kapcsoldójunk ki!

Fűzy Gábor a Szent István napon
2025-08-19 16:00 - 17:00
Hol találkozunk legközelebb? ? ? ?

A Szent István Napon!

2025. augusztus 19-én 16 órától sok szeretettel és régi dalokkal várlak titeket a Vigadó Pianoban!

Strand Fesztivál Offical Fűzy Gábor Zamárdiban
2025-08-20 00:00 - 13:00, 2025-08-22 22:30 - 23:30
Velem is találkozhatsz idén Zamárdiban a Strand Fesztiválon!
Fellépéseim időpontjai:
Augusztus 20. 00:00
Augusztus 22. 22:50
Gyertek, lazítsatok velem!

Augusztus 27-én találkozzunk a Piros Pezsgőben!
2025-08-27 22:00
Végre újra kinyitjuk kapuinkat, és a nyári szünet után megtelik a bár élő zenével, elegáns italokkal és a jól ismert pezsgéssel.
Az első hét rögtön erős programmal indul:
Augusztus 27., szerda: Gabi bácsi, majd 01:00-tól Makkai Lala
Augusztus 28., csütörtök: Cserháti-est Báder Marival és Horváth Jocival
Augusztus 29., péntek: Báder Mari és Horváth Joci
Augusztus 30., szombat: Makkai Lala
Találkozzunk újra a bárban!
Asztalfoglalás a +36 30 735 0000-ás számon vagy Facebook üzenetben.

Nyárbúcsúztató Party a Garden Hotelben
2025-08-29 20:30 - 22:00
Nyárbúcsúztató Party a Garden Hotelben,
a jó hangulatról Fűzy Gábor bárzongorista gondnoskodik!
Időpont: 2025. augusztus 29. 18:30
Részletek: www.gardenhotel.hu

Fűzy Gábor a Belvárosi Sörfesztiválon
2025-09-06 20:00 - 21:00
Fűzy Gábor bárzongorista a Belvárosi Sörfesztiválon
Időpont: 2025. szeptember 6. 20 óra
Helyszín: Budapest, Szabadság tér

Nyárzáró fagylaltok éjszakája Szigetszentmiklóson
2025-09-13 17:00 - 22:00
2025. szeptember 13-án délutántól késő estig minden fagylalt féláron lesz Szigetszentmiklóson.
Mellé élő zene szól.
A Szendvics Burkoló is képviseli magát a Street Food kedvelőinek illetve kézműves ékszerkészítő is eljön Plesz Krisztina termékeivel, ahol vásárolni.
Helyszín: Levendula és Kert Cukrászda
Időpont: 2025. szeptember 13. 17:00-22:00

Fűzy Gábor 2x40 lemezbemutató
2025-09-19 17:00 - 20:00
Fűzy Gábor 2×40 lemezbemutató,
dupla könyvbemutatóval egybekötve.
Helyszín: Manó Kávézó (Szigetszentmiklós, Szent Miklós útja 16.)
Időpont: 2025. szeptember 19. 17:00
Műsor: Fűzy Gábor a zongoránál
Fontos: a programon való részvétel ingeyenes, de regisztráció szükséges: +36 30 166 4017

2025-10-09 19:00 - 21:00
Fűzy Gabi bácsi & Weisz Viktor – Sztárparádé 7.0

Gasztronómiai élmények és felejthetetlen zenei utazás egy esten!

Fűzy Gábor, a legendás bárzongorista – aki olyan ikonikus helyeken játszott, mint a Kispipacs vagy a Búsuló Juhász – most újra színpadra lép, Weisz Viktor társaságában!

Időpont: 2025.10.09. csütörtök 19:00Helyszín: Book Kitchen, 1095 Budapest, Mester utca 87.

Séf: Örömfőzés – Pálinkás Zsolt ChefRészvételi díj: 29.900 Ft/2 főre
Ajándék egy üveg prosecco páros belépőhöz!

Háromfogásos vacsora előrendeléssel: mindössze 4.990 Ft/fő Élő zene, ínycsiklandó falatok és egy különleges hangulat, amit nem felejtesz el!
Foglald le a helyed még ma, és légy részese egy igazi sztárparádénak!

Részvételi szándékod jelezd a borkereskedo@vinox.hu címen.
Minden ettől eltérő fogyasztás az eseményt követően elszámolásra kerül.
Vinox – Az ötletes megoldás+36 30 455 0000 | borkereskedo@vinox.hu

Szerda esti kikapcs a Piano Bárban
2026-01-07 22:00
2026. január 7-én ismét a Piros Pezsgő Piano Bárban leszek!
Gyertek el ti is!

Nőnapi ízlelőbimbó kényeztetés a Book Kitchenben
2026-03-06 19:00 - 21:00
NŐNAP KÖZELEDIK!

Na, uraim… itt az idő, hogy pontokat szerezzünk!

Hozd el a Kedvesedet, Édesanyádat, Nővéredet, Húgodat – vagy bárkit, akinek egy szép estét szeretnél ajándékozni.

Péntek este egy kis ízlelőbimbó-kényeztetés, egy csipet romantika, és persze Fűzy Gábor csodás zenéje vár ránk.

Én már hangolok, a konyha készül, a hangulat garantált – csak Ti hiányoztok!

Időpont: 2026. március 6. (péntek)
Kezdés: 19:00
Helyszín: Book Kitchen

Gyere el, üljünk le együtt egy kellemes estére, beszélgessünk, nevessünk, és ünnepeljük meg a Hölgyeket úgy, ahogy megérdemlik!

Foglaljatok időben, mert a jó hangulat gyorsan elfogy!

Várlak szeretettel:
Gabi bácsi

Fűzy Gábor a Papp László Budapest Sportarénában Beton.Hofi koncerjén március 14.
2026-03-14 19:00 - 20:00
81 évesen az ember:
– sakkozik
– galambot etet
– panaszkodik
– nyaral

Én inkább:
– négyszer megnősültem
– és a Papp László Budapest Arénában fogok játszani Beton.Hofi mellett.

Március 14-15.

Nyugdíjas tempó?
Nem az én műfajom

Ti mit csináltok?

Fűzy Gábor a Papp László Budapest Sportarénában Beton.Hofi koncerjén március 15.
2026-03-15 19:00 - 21:00
81 évesen az ember:
– sakkozik
– galambot etet
– panaszkodik
– nyaral

Én inkább:
– négyszer megnősültem
– és a Papp László Budapest Arénában fogok játszani Beton.Hofi mellett.

Március 14–15.

Nyugdíjas tempó?
Nem az én műfajom

Ti mit csináltok?

Fűzy Gábor a Piros Pezsgő Piano Bárban
2026-03-18 08:00 - 17:00
Kedves Barátaim!

Szerdán ismét megkoptatom a billentyűket, és megpróbálom rávenni a zongorát, hogy a lehető legszebben szóljon

A helyszín a jól ismert Piros Pezsgő Piano Bár – ahol a pezsgő hideg, a hangulat meleg, én meg valahol a kettő között leszek.

Lesz egy kis nosztalgia, egy kis játék a dallamokkal, meg persze az a bizonyos „na még egy számot” érzés…

Ha van kedvetek egy kellemes, mosolygós estéhez, csatlakozzatok hozzám!

Szeretettel várlak benneteket,

Gabi bácsi

Fűzy Gábor a Rodolfo Budapestben
2026-03-20 20:30 - 22:00
Kedves Hölgyeim és Uraim!

Az ember ennyi idősen már nem nagyon rohan sehova… de a zongorához még mindig szívesen odaül.

Március 20-án ismét 20:30-tól a Rodolfo Budapestben játszom.

Nem nagy szavakkal készülök, hanem hangokkal.

Olyanokkal, amiket talán már hallottak valahol — egy régi estén, egy rádió mellett, vagy csak úgy, magukban.

Én mindig azt szerettem a zenében, hogy nem kérdez.

Csak jön, leül az ember mellé, és marad egy kicsit.

Ha arra járnak, térjenek be.

Nem kell sietni, nem kell külön készülni.

Egy ital, egy kis zene… aztán majd alakul az este magától.

Én ott leszek, a megszokott helyemen.
— Fűzy Gábor

Bővebb infók: https://www.facebook.com/profile.php?id=61581632141788

Fűzy Gábor a Karinthy Színházban a Színházak éjszakáján
2026-03-21 20:00 - 21:00
Szombaton, 21-én találkozunk a Színházak Éjszakáján!

Az én szeretett Karinthy Színházamban, az én imádott ZSENI Balázs Andreammal.
Mi kell ennél több?

INGYENJEGYEK!!
Még vannak regisztrációs jegyek!!!!!
KIVEL TALÁLKOZHATOK EGY ÖLELÉSRE???
Az megtiszteltetés ért, hogy elfogadta a felkérésünk az utánozhatatlan Fűzy Gábor!
Szombaton a Karinthy Színház színpadán varázsol el minket a társulattal kiegészülve.
Örökzöld slágerek, sanzonok és kitűnő bárhangulat!

Információk itt:

https://bpsze.hu/programok/

Fűzy Gábor Zongoraest Rodolfoban
2026-04-17 20:00 - 23:00
Úgy hozta a sors (meg a Rodolfo), hogy április 17-én megint leülök ahhoz a fekete-fehér hangszerhez.

Lesznek ott dallamok, amiket te is dúdoltál már… ha nem hangosan, hát legalább fejben, vagy egy pohárka után. Öreg slágerek, makacs klasszikusok, olyan számok, amik nem hajlandók nyugdíjba menni — velem együtt.
Közben a pezsgő szépen dolgozik majd a poharakban, a koktélok komótosan születnek, mint egy jó gondolat, és a beszélgetések is felveszik azt a tempót, amit már nem kell siettetni. Mert minek is.
A múltkor megtelt a ház — ami vagy azt jelenti, hogy jó voltam, vagy hogy elfogyott a többi program. Ezt most sem kockáztatnám: ha jönni szeretnél, ne várj az utolsó pillanatig. Az ember a jó helyeket időben lefoglalja — meg a jó emlékeket is.
Én ott leszek. A zongora is. A többit majd meglátjuk.

Csatlakozzatok az eseményhez:
https://fb.me/e/4noooMwnw

Tavaszi zongoraszó Szigetszentmiklóson
2026-06-12 18:00 - 20:00 | Manó Kávézó, Szent Miklós útja 16., Szigetszentmiklós, Hungary
Mi történt Lellén? Már mindenki tudja.
De hogy mi fog történni Szigetszentmiklóson a Manó Kávézóban?
Az még előttünk áll!
Június 12-én újra a billentyűk közé csapok, a dallamok útnak indulnak, a jókedv pedig remélhetőleg ragadós lesz.
Ha szeretnél egy kellemes estét sok zenével és még több mosollyal, akkor ott a helyed!
Találkozzunk a Manó Kávézóban 18 órakor (Szent Miklós útja 16.)!
– Zongorista Gabi bácsi
